กรมพัฒนาธุรกิจการค้า ออกมาตรการช่วยเหลือขยายเวลาทำธุรกรรมของนิติบุคคลให้กับ 23 จังหวัดที่ได้รับผลกระทบจากพายุโซนร้อนปาบึก
กรมพัฒนาธุรกิจการค้า ออกมาตรการช่วยเหลือขยายเวลาทำธุรกรรมของนิติบุคคลให้กับ 23 จังหวัดที่ได้รับผลกระทบจากพายุโซนร้อนปาบึก    นายวุฒิไกร ลีวีระพันธุ์ อธิบดีกรมพัฒนาธุรกิจการค้า กระทรวงพาณิชย์ เปิดเผยว่า กรมฯ ได้ออกมาตรการบรรเทาความเดือนร้อนแก่ผู้ประกอบธุรกิจที่ประสบภัยฯ และได้รับผลกระทบใน 23 จังหวัด ได้แก่ ภาคตะวันออก 4 จังหวัด ภาคใต้ 16จังหวัด และภาคกลาง 3 จังหวัด โดยมีมาตรการช่วยเหลือธุรกิจใน 4 แนวทางหลัก ได้แก่ การผ่อนผันการแจ้งบัญชีและเอกสารประกอบการลงบัญชีสูญหายหรือเสียหายให้สามารถยื่นล่าช้าและสามารถใช้เป็นหลักฐานกรณีถูกเรียกตรวจบัญชีได้/ ผ่อนผันการยื่นงบการเงินประจำปี สำหรับธุรกิจที่มีหน้าที่ต้องยื่นงบฯ ในช่วงเกิดเหตุฯ โดยสามารถยื่นล่าช้ากว่าที่กฎหมายกำหนดได้ออกไปอีก 1 เดือน / ขยายระยะเวลาการยื่นจดทะเบียนนิติบุคคลที่ต้องยื่นจดทะเบียนห้างหุ้นส่วนบริษัทจำกัดที่กฎหมายกำหนดยื่นภายในช่วงเวลาระหว่างวันที่และขยายระยะเวลาการส่งสำเนาบัญชีรายชื่อผู้ถือหุ้นจนกเดิมครบกำหนด 31 มกราคม 2562 ให้ขยายระยะเวลาภายใน 15 วัน และ จัดตั้งศูนย์บริการรับจดทะเบียน ณ ส่วนจดทะเบียนธุรกิจกลาง กรมพัฒนาธุรกิจการค้า เพื่ออำนวยความสะดวกในการยื่นขอจดทะเบียนให้กับนิติบุคคลที่มีสำนักงานแห่งใหญ่ตั้งอยู่ใน 23 จังหวัด ที่ประสบภัยฯ และจังหวัดที่ได้รับผลกระทบเพิ่มเติม     สำหรับจำนวนนิติบุคคลใน 23 จังหวัด ณ วันที่ 31 ธันวาคม 2561 มีทั้งสิ้น 192,575 ราย โดยนิติบุคคลส่วนใหญ่ที่อยู่ในพื้นที่ที่ได้รับผลกระทบฯประกอบธุรกิจประเภทอสังหาริมทรัพย์มากที่สุด มีทุนจดทะเบียนมูลค่ารวมทั้งสิ้น 280,111 ล้านบาท